b'\n_START_ARTICLE_\nH\xc3\xa5landsvatnet\n_START_SECTION_\nH\xc3\xb8ye giftkonsentrasjoner\n_START_PARAGRAPH_\nVannet har betydelig tilsig fra jordbruk og annet som gj\xc3\xb8r vannet n\xc3\xa6ringsrikt. Dette har f\xc3\xb8rt til jevnlige oppblomstringer av giftproduserende bl\xc3\xa5gr\xc3\xb8nnalger. Forholdene varierer fra \xc3\xa5r til \xc3\xa5r, men m\xc3\xa5linger i 2001 viste bedring fra 1980-tallet. I 2005 var vannet giftfritt, men i 2012 og 2013 var det igjen badeforbud p\xc3\xa5 grunn av gift. B\xc3\xa5de i 2014 og 2015 var det store algeoppblomstringer p\xc3\xa5 v\xc3\xa5ren, men utp\xc3\xa5 sommeren 2014 ble vannet friskmeldt.\n_START_SECTION_\nGodt fiskevatn\n_START_PARAGRAPH_\nVatnet er n\xc3\xa6ringsrikt med relativt lite nedb\xc3\xb8rfelt, og er utsatt for gjengroing. Likevel regnes vatnet som ett av de beste fiskevatn i Rogaland med \xc3\xb8rret og r\xc3\xb8ye. Fra gammelt av var dette et rikt r\xc3\xb8yevatn, men gyteplassene er etter hvert \xc3\xb8delagt pga groing. Kultivering av vatnet med utsett av fisk har imidlertid skapt gode fiskeforhold. St\xc3\xb8rste fisk er rapport p\xc3\xa5 4.2 kg. _NEWLINE_Det er anlagt tursti rundt hele vatnet som er blitt et yndet utfartssted for befolkningen i Stavanger og Randaberg.'